LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 M. BALANDŽIO 16 D. ĮSAKYMO NR. 184 „DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAKEITIMO

2010 m. sausio 8 d. Nr. D1-14

Vilnius

P a k e i č i u Lietuvos Respublikos aplinkos ministro 2002 m. balandžio 16 d. įsakymą Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639; 2004, Nr. 120-4443; 2005, Nr. 22-703, Nr. 143-5207; 2006, Nr. 42-1533; 2008, Nr. 2-81, Nr. 59-2251; 2009, Nr. 40-1531, Nr. 111-4733):

1. Pakeičiu nurodytuoju įsakymu patvirtintą statybos techninį reglamentą STR 1.01.07:2002 „Nesudėtingi (tarp jų laikini) statiniai“:

1.1. išdėstau 1.2 punktą taip:

„1.2. prie nesudėtingų statinių priskirtų pastatų ir inžinerinių statinių paprastų konstrukcijų požymius ir techninius parametrus [4.1], [4.9];“;

1.2. papildau 4.33 punktu:

„4.33. Planuojamos ūkinės veiklos poveikio aplinkai vertinimo įstatymas (Žin., 1996, Nr. 82-1965; 2005, Nr. 84-3105; 2008, Nr. 81-3167).“;

1.3. išdėstau 6.2 punktą taip:

„6.2. Nesudėtingas statinys – paprastų konstrukcijų pastatas, kurio didžiausias aukštis 8,5 m, kurio visų aukštų, antstatų, pastogės patalpų ir naudojimo paskirtimi susietų priestatų plotų suma yra ne didesnė kaip 80 kvadratinių metrų ir kurio rūsys (pusrūsis) yra ne didesnis kaip vieno aukšto; paprastų konstrukcijų inžinerinis statinys.“;

1.4. išdėstau 6.3 punktą taip:

„6.3. Gyvenamasis pastatas (namas) – pastatas, kurio daugiau kaip pusė naudingojo ploto yra gyvenamosios patalpos;“;

1.5. papildau 6.14 punktu:

„6.14. Namų valda – nuosavybės ar kita teise valdomas žemės sklypas [4.3] su jame esančiais vieno ar dviejų butų gyvenamuoju namu ir jo priklausiniais.“;

1.6. papildau 16 punktą nauja pastraipa:

„Nesudėtingo laikino prekybos, paslaugų (palapinės, kioskai ir pan.) statinio naudojimo terminas gali būti pratęstas 12 punkte nustatyta tvarka. Šiuo atveju neprivaloma rengti naują supaprastintą statinio projektą (gali būti pateikiamas supaprastintas projektas, kuriam 12 punkto nustatyta tvarka buvo pritarta). Sprendimas nepratęsti naudojimo termino turi būti motyvuotas.“;

1.7. papildau 1 priedo 1 lentelę 6 punktu:

„	6.	Gyvenamasis (vieno, dviejų butų) namas***	_	8,5	_	80	Projektuojami pagal STR 2.02.09:2005 „Vienbučiai gyvenamieji pastatai“ nustatytus reikalavimus	“;

1.8. 1 priedo 1 lentelės * pastabą išdėstau taip:

„* visų aukštų, antstatų, pastogės patalpų ir naudojimo paskirtimi susietų priestatų plotų suma yra ne didesnė kaip 80 m2 ir kurio rūsys (pusrūsis) yra ne didesnis kaip vieno aukšto;“;

1.9. 1 priedo 1 lentelės *** pastabos ketvirtą pastraipą išdėstau taip:

„naudojami atviros liepsnos įrenginiai (išskyrus buitinius)“;

1.10. 1 priedo 1 lentelės Pastabą išdėstau taip:

„Pastaba. Minimalūs atstumai nuo 1 lentelėje išvardytų pastatų iki kaimynų sklypo ribos turi būti 3 m.

Mažinant pastatų atstumą iki kaimyninio žemės sklypo ribos arba blokuojant gretimų žemės sklypų pastatus, turi būti išlaikomi gaisrinės saugos reikalavimai [4.27] ir gautas kaimyninio žemės sklypo savininko (naudotojo) sutikimas raštu.“;

1.11. 1 priedo 2 lentelės 3 punktą išdėstau taip:

„	3.	Inžinerinių tinklų įvadai į namų valdos statinius	-	+	-	+	Montavimą gali atlikti tik turintys tą teisę kvalifikuoti specialistai	“;

1.12. 1 priedo 2 lentelės 20 punktą išdėstau taip:

„	20.	Lieptas, tiltelis	<15 (ilgis nuo kranto linijos)	15–25 (ilgis nuo kranto linijos)	<30	30–50	Privaloma sutartis**** dėl vandens telkinio dalyje numatomo statyti ir naudoti nesudėtingo statinio, išskyrus atvejį, kai tokį statinį stato pats savininkas (valdytojas, naudotojas) savo valdomame vandens telkinyje	“;

1.13. papildau 1 priedo 2 lentelę 35 punktu:

„	35	Vėjo jėgainės	10	<15	******* Montavimą gali atlikti tik turintys tą teisę kvalifikuoti specialistai I grupei priskiriamos nuo 0,5 iki 10 kW galingumo vėjo jėgainės II grupei priskiriamos nuo10 iki 30 kW galingumo vėjo jėgainės Kai vėjo jėgainės įrengiamos ant kitų statinių, konstrukcijų aukštis matuojamas nuo žemės paviršiaus	“;

1.14. papildau 1 priedo 2 lentelę ******* pastaba:

„******* Žemės sklype kaip nesudėtingas statinys gali būti statoma viena vėjo jėgainė.

Vėjo jėgainė turi būti statoma ne mažesniu kaip jos aukštis (įskaitant sparnų ilgį) atstumu iki sklypo ribos. Šis atstumas gali būti sumažintas, jei gautas gretimo sklypo savininko (naudotojo) sutikimas raštu.

Vėjo jėgainių, kurių statybinės konstrukcijos yra iki 2,2 m aukščio, nelaikomi nesudėtingais statiniais ir joms netaikomos Statybos įstatymo statiniams nustatyti reikalavimai.

Vėjo jėgainėms, aukštesnėms kaip 10 m (aukštis matuojamas įskaitant sparnų ilgį) ar turinčioms 2 ar daugiau turbinų, atliekama atranka dėl poveikio aplinkai vertinimo [4.33]“;

1.15. bendrų pastabų 1 ir 2 lentelėms 4 punktą išdėstau taip:

„4. Nesudėtinguose statiniuose atstumas tarp konstrukcijų atramų neturi viršyti 6,0 m.“

2. Pakeičiu nurodytuoju įsakymu patvirtintą statybos techninį reglamentą STR 1.01.06:2002 „Ypatingi statiniai“:

2.1. papildau 3.25 punktu:

„3.25. statybos techninį reglamentą STR 1.01.09:2003 „Statinių klasifikavimas pagal jų naudojimo paskirtį“ (Žin., 2003, Nr. 58-2611).“;

2.2. išdėstau 5.2 papunktį taip:

„5.2. kuriame yra potencialiai pavojingų įrenginių ar atliekami potencialiai pavojingi darbai [3.3, 3.10, 3.22, 3.24];“;

2.3. papildau 5.6 papunkčiu:

„5.6. daugiau kaip 5 aukštų daugiabutis gyvenamasis namas;“;

2.4. išdėstau 1 priedo 2 lentelės 23 punktą taip:

„	23.	Vėjo jėgainės	Aukštesnės kaip 30 m	“;

2.5. 1 priedą papildau VI skyriumi:

„VI. Ypatingi statiniai, gyvenamieji pastatai (namai)

Gyvenamieji (daugiau kaip 5 aukštų) daugiabučiai pastatai (namai) [3.25].“

Aplinkos ministras	Gediminas Kazlauskas